বিকল্পধারার সভাপতি সাবেক প্রেসিডেন্ট অধ্যাপক এ.কিউ.এম বদরুদ্দোজা চৌধুরীর বড় ভাই বুয়েটের অধ্যাপক ইঞ্জিনিয়ার এ.কিউ.এম শামসুদ্দোহা চৌধুরী (৮৯) ইন্তেকাল করেছেন। ইন্না লিল্লাহে ওয়া ইন্না ইলাইহি রাজেউন। তিনি দীর্ঘদিন থেকে হৃদরোগে ভূগছিলেন। ইঞ্জিনিয়ার শামসুদ্দোহা স্ত্রী, ৩ মেয়ে, ১ ছেলে ও নাতি-নাতনিসহ অসংখ্য আত্মীয়-স্বজন রেখে গেছেন। বর্ণাঢ্য জীবনের অধিকারী শামসুদ্দোহা চৌধুরী আমেরিকার ইলিনয় বিশ্ববিদ্যালয় এবং বুয়েটে অধ্যাপনা করেন। পরে ব্যবসা শুরু করে শিল্পপতি হিসেবে প্রতিষ্ঠা লাভ করেন।